ถวายความอาลัยพ่อของแผ่นดิน ราชัน แห่งการปกครอง
โลกหยุดหมุน นาฬิกาประเทศไทยหยุดเดิน ณ เวลา 19.00 น. วันที่ 13 ตุลาคม พ.ศ.2559,แถลงการณ์สำนักพระราชวัง พระบาทสมเด็จพระปรมินทรมหาภูมิพลอดุลยเดช มหิตลาธิ เบศรรามาธิบดีจักรีนฤบดินทร สยามินทราธิราช บรมนาถบพิตร เสด็จพระราชดำเนินไปประทับ รักษาพระอาการประชวร ณ โรงพยาบาลศิริราช ตั้งแต่วันศุกร์ที่ 3 ตุลาคม พุทธศักราช 2557 ตามที่สำนักพระราชวังได้แถลงให้ทราบเป็นระยะแล้วนั้น,แม้คณะแพทย์ได้ถวายการรักษาอย่างใกล้ชิดจนสุดความสามารถ แต่พระอาการประชวรหาคลายไม่ ได้ทรุดหนักลงตามลำดับ ถึงวันพฤหัสบดีที่ 13 ตุลาคม พุทธศักราช 2559 เวลา 15 นาฬิกา 52 นาที เสด็จสวรรคต ณ โรงพยาบาลศิริราช ด้วยพระอาการสงบ สิริพระชนมพรรษาปีที่ 89 ทรงครองราชสมบัติได้ 70 ปี,สิ้นพ่อของแผ่นดินแล้ว,ณ วินาทีนั้น หัวใจไทยทุกดวงเหมือนหยุดเต้นไปชั่วขณะ,น้ำตาแห่งความอาลัยไหลนองแผ่นดิน,ภาพพระบาทสมเด็จพระเจ้าอยู่หัว ที่โบกพระหัตถ์ให้ไพร่ฟ้าประชาชนชาวไทย ในพระราช พิธีสำคัญ วันเฉลิมพระชนมพรรษา 5 ธันวามหาราช,ลอยมาอยู่ในภวังค์,ภาพความหลังที่ในหลวงถือปากกา กางแผนที่ สะพายกล้อง บุกป่า ฝ่าดง ขึ้นเขา ลงห้วย เสด็จพระราชดำเนินไปในถิ่นธุรกันดาร ภาคเหนือ ภาคอีสาน ภาคกลาง ภาคใต้,นำมาซึ่งโครงการพระราชดำริแก้ปัญหาชาวบ้าน ทั้งเรื่องน้ำ เรื่องดิน,ต่างกันอย่างสิ้นเชิงกับภาพพระมหากษัตริย์ที่เสวยสุขอยู่ในปราสาทราชวัง,เป็น ราชัน แห่งการปกครอง,ภายใต้ระบอบการปกครองแบบประชาธิปไตยอันมีพระมหากษัตริย์ทรงเป็นประมุข,พูดได้ว่า พ่อปกครองลูก ในยุคโลกเสรี,โดยที่ประชาชนไทยเต็มอกเต็มใจ ยกพระองค์ท่านอยู่เหนือเกล้าฯในฐานะพ่อของแผ่นดิน,แต่โดยสถานะของจอมทัพไทยผู้มีความชอบธรรมอย่างเต็มเปี่ยมในการใช้อำนาจกำหนด,ความเป็นไปในราชอาณาจักรไทย,พระองค์ก็ทรงดำรงสถานะตามรัฐธรรมนูญ เป็นพระมหากษัตริย์ผู้ทรงอยู่เหนือการเมือง ไม่ยุ่งเกี่ยวกับการบริหารราชการแผ่นดิน,ดังพระราชดำรัสที่ทุกฝ่ายท่องจำได้ขึ้นใจ,ในบ้านเมืองนั้น มีทั้งคนดีและคนไม่ดี ไม่มีใครจะทำให้ทุกคน เป็นคนดีได้ทั้งหมดการ ทำให้บ้านเมืองมีความปรกติสุขเรียบร้อย จึงมิใช่การทำให้ทุกคนเป็นคนดี หากอยู่ที่การส่งเสริม ให้คนดีได้ปกครอง บ้านเมือง และควบคุมคนไม่ดีไม่ให้มีอำนาจ ไม่ให้ก่อความเดือดร้อนวุ่นวายได้,ถือเป็นหลักการเลือกผู้บริหารราชการแผ่นดินให้ทุกฝ่ายได้ยึดเป็นแนวทาง,อย่างไรก็ตาม แม้พระองค์จะทรงอยู่เหนือการเมือง แต่ในยามบ้านเมืองตกอยู่ในภาวะคับขัน สถานการณ์ทางการเมืองอยู่ในวิกฤติความขัดแย้งรุนแรง,คนไทยฆ่าคนไทยกันเอง เลือดนองแผ่นดิน,ก็มีเพียงในหลวงพระองค์เดียวที่ทรงเป็นน้ำดับไฟได้,ไม่ว่าจะเป็นเหตุการณ์ 14 ตุลามหาวิปโยค พ.ศ.2516 ที่นักศึกษาและประชาชนเสียชีวิต จำนวนมากจากความขัดแย้งทางอุดมการณ์ พระบาทสมเด็จพระเจ้าอยู่หัว ทรงมีกระแสพระราชดำรัสพระราชทานแก่ปวงชนชาวไทยทั้งประเทศ ผ่านทางโทรทัศน์ ณ หอตึกสมุด สวนจิตรลดา,ขอให้ทุกฝ่ายทุกคนจงระงับเหตุแห่งความรุนแรงด้วยการตั้งสติยับยั้ง เพื่อให้ชาติบ้านเมืองคืนอยู่ในสภาพปกติ,เหตุการณ์รุนแรงก็สงบลง บ้านเมืองกลับสู่ภาวะปกติ,อีกครั้งหนึ่งในเหตุการณ์พฤษภาทมิฬ พ.ศ.2535 ที่สถานการณ์ขัด–แย้งทางการเมืองลุกลามเป็นไฟ มีคนเสียชีวิตจำนวนมากจากเหตุปะทะรุนแรง,พระบาทสมเด็จพระเจ้าอยู่หัว ก็ทรงเรียก พล.อ.สุจินดา คราประยูร กับ พล.ต.จำลอง ศรีเมือง คู่กรณีทั้ง 2 ฝ่าย เข้าเฝ้าฯ และทรงมีพระราชดำรัส ให้หันหน้าเข้าหากัน ไม่ใช่เผชิญหน้ากัน,ถ้าเพียงแต่ว่าจะต้องเอาชนะ ฝ่ายที่แพ้ที่สุดก็คือประเทศชาติและ ประชาชน ประเทศก็เสียหายไปทั้งหมด แล้วก็จะมีประโยชน์อะไรที่จะทะนง ตัวว่าชนะเวลาอยู่บนซากปรักหักพัง,สถานการณ์รุนแรงก็คลี่คลาย,เหตุวุ่นวายทางการเมืองในประวัติศาสตร์ ล้วนสงบลงด้วยพระบารมี,มาในช่วงหลายปีให้หลังที่ประเทศไทยตกอยู่ในวิกฤติทางการเมืองรุนแรง แตกแยกแบ่งสี แบ่งขั้วแบ่งฝ่าย แบ่งภาค ในขณะที่พ่อของแผ่นดิน พระวรกายเริ่มอ่อนล้า จนเสด็จมาประทับ ณ โรงพยาบาลศิริราช เพื่อรักษา พระอาการประชวร,แน่นอนว่า เหตุการณ์ทุกอย่างต้องอยู่ในสายพระเนตรพระกรรณ,พ่อต้องทนทุกข์ทั้งพระวรกายและพระหทัยจากเหตุบ้านเมืองวุ่นวาย ลูกทะเลาะกัน,คนไทยสะกดคำว่าสามัคคีไม่เป็น,จนกระทั่งถึงห้วงนี้ ความสามัคคีก็ยังหายไปจากประเทศไทย,เพียงแต่ว่าวันนี้ มาถึงวันที่ไม่มี พ่อของแผ่นดิน อยู่เป็นน้ำดับไฟ โดยสถานการณ์แห่งความสูญเสียครั้งยิ่งใหญ่ แบบที่เรียกได้ว่า แผ่นดินวิปโยค,ท่ามกลางน้ำตาแห่งความเศร้าโศกนองแผ่นดิน ถวายความอาลัย,ในอีกมุมหนึ่งก็ขอให้คนไทยได้ย้อนความหลังกลับไปในภวังค์แห่งอดีตที่ผ่านมา,แล้วจะเห็นเลยว่า พ่อรักลูกไทยทุกคน,พ่อห่วงใยพสกนิกรไม่เลือก ภาคเหนือ ภาคใต้ ภาคกลาง ภาคอีสาน,พ่อไม่เลือกที่รักมักที่ชัง อย่างที่มีคนพยายามสร้างความเข้าใจผิด บิดเบือนพ่อไม่โกรธเคือง ใครที่อาจมองพ่อผิดไปจากความเป็นจริง,70 ปีในการครองราชย์พ่อไม่เคยปฏิบัติผิดไปจากพระปฐมบรมราชโองการในพระราชพิธีบรมราชาภิเษก วันที่ 5 พฤษภาคม พ.ศ.2493,เราจะครองแผ่นดินโดยธรรม เพื่อประโยชน์สุขแห่งมหาชนชาวสยาม,เท่านี้เพียงพอหรือยังที่จะทำให้คนไทยกลับมารู้รักสมัครสมาน ช่วยกันทำให้บ้านเมืองกลับสู่ความสงบสุข อย่างที่พ่อทุ่มเทพระวรกายรักษาแผ่นดินมา 70 ปี,ร่วมถวาย ความสามัคคี สืบสานพระปณิธานตลอดไป.,ทีมข่าวการเมือง รายงาน
แถลงการณ์สำนักพระราชวัง พระบาทสมเด็จพระปรมินทรมหาภูมิพลอดุลยเดช มหิตลาธิ เบศรรามาธิบดีจักรีนฤบดินทร สยามินทราธิราช บรมนาถบพิตร เสด็จพระราชดำเนินไปประทับ รักษาพระอาการประชวร ณ โรงพยาบาลศิริราช ตั้งแต่วันศุกร์ที่ 3 ตุลาคม 
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช,พระบาทสมเด็จพระเจ้าอยู่หัวในพระบรมโกศ